SKLEP SODIŠČA PRVE STOPNJE (pritožbeni senat)
z dne 14. decembra 2007
Zadeva T-311/07 P
Bart Nijs
proti
Računskemu sodišču Evropskih skupnosti
„Pritožba – Javni uslužbenci – Uradniki – Odločba, zoper katero je mogoče vložiti pritožbo – Sklep o črtanju nekaterih odlomkov iz vloge – Očitno nedopustna pritožba“
Predmet: Pritožba, vložena zoper sklep Sodišča za uslužbence Evropske unije (drugi senat) z dne 16. maja 2007 v zadevi Nijs proti Računskemu
sodišču (F-49/06, neobjavljen v ZOdl. JU), s katero se predlaga razglasitev ničnosti navedenega sklepa.
Odločitev: Tožba se zavrže kot očitno nedopustna. Bart Nijs nosi svoje stroške.
Povzetek
Pritožba – Dopustnost – Odločbe, zoper katere je mogoče vložiti pritožbo
(Statut Sodišča, Priloga I, člen 9; Poslovnik Sodišča prve stopnje, člen 145)
Kot očitno nedopustno je treba na podlagi člena 145 Poslovnika Sodišča prve stopnje zavreči pritožbo, vloženo zoper sklep
Sodišča za uslužbence, s katerim je bilo odločeno, da se črtajo nekateri odlomki iz vloge. Tak sklep ne spada med odločbe,
zoper katere se lahko vloži pritožba v smislu člena 9 Priloge I k Statutu Sodišča.
(Glej točke od 6 do 10.)